Barton: - Ville heller blitt bitt enn å få brukket benet
- Alt tatt i betraktning, ville jeg heller blitt bitt enn å bli taklet slik at benet brekker. Selv om han bør bli straffet, er ikke dette verdens undergang, skriver den frittalende Queen Park Rangers-spilleren på sin Twitter-profil. Det var i tirsdagens gruppespillkamp mellom Italia og Uruguay at Suarez valgte å sette tennene i Giorgio Chiellinis skulder. Barton, som også har en del kontroversielle hendelser på merittlisten, vil ikke dømme Premier League-kollegaen. - Jeg elsker Suarez. Jeg elsker hans lidenskap for sporten. Jeg ville hatt ham på laget mitt alle dager i uken. Jeg er også klar over at man ikke kan forsvare ham her, melder 31-åringen. - Han er en vinner. Hvis det betyr at han tidvis tråkker over streken mellom rett og galt, er det en del av pakken, fortsetter han.Dette er Joey Barton (Wikipedia) Savner du Premier League? Her er høstens terminliste Bitingen har skapt sterke reaksjoner og FIFA har startet etterforskning av hendelsen. Det er ventet at Luis Suarez vil straffes. Selv så ikke Uruguay-spissen spesielt alvorlig på episoden da han ble intervjuet etter kampen tirsdag kveld. - Det er situasjoner som skjer på banen. Jeg treffer ham i skulderen med brystet, men jeg blir også truffet i øyet. Det er sånt som skjer på fotballbanen, sa Suarez i et videointervju som er publisert på sidene til Subrayado.com.
Den britiske fotballprofilen Joey Barton (31) mener biteepisoden i VM ikke er «verdens undergang» for Luis Suarez (27).